title: Komisjoni rakendusmäärus (EL) 2019/302, 20. veebruar 2019, millega muudetakse määrust (EÜ) nr 1484/95 kodulinnuliha- ja munasektori ning ovoalbumiini tüüpiliste hindade kindlaksmääramise osas

text:
                  22.2.2019

                  ET

                  Euroopa Liidu Teataja

                  L 51/3

         KOMISJONI RAKENDUSMÄÄRUS (EL) 2019/302,
         20. veebruar 2019,
         millega muudetakse määrust (EÜ) nr 1484/95 kodulinnuliha- ja munasektori ning ovoalbumiini tüüpiliste hindade kindlaksmääramise osas
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artikli 183 punkti b,
         võttes arvesse Euroopa Parlamendi ja nõukogu 16. aprilli 2014. aasta määrust (EL) nr 510/2014, millega nähakse ette põllumajandustoodete töötlemisel saadud teatavate toodetega kauplemise kord ning tunnistatakse kehtetuks nõukogu määrused (EÜ) nr 1216/2009 ja (EÜ) nr 614/2009, (2) eriti selle artikli 5 lõike 6 punkti a,
         ning arvestades järgmist:

                     (1)

                     Komisjoni määruses (EÜ) nr 1484/95 (3) on sätestatud täiendava imporditollimaksu süsteemi rakendamise üksikasjalikud eeskirjad ning on kinnitatud kodulinnuliha- ja munasektori ning ovoalbumiini tüüpilised hinnad.

                     (2)

                     Kodulinnuliha- ja munasektori ning ovoalbumiini tüüpiliste hindade kindlaksmääramise aluseks oleva teabe korrapärase kontrollimise tulemusel tuleks muuta teatavate toodete tüüpilisi impordihindu, võttes arvesse päritolule vastavaid hinnaerinevusi.

                     (3)

                     Määrust (EÜ) nr 1484/95 tuleks seega vastavalt muuta.

                     (4)

                     Selleks et kõnealust meedet saaks kohaldada võimalikult kiiresti pärast ajakohastatud andmete kättesaadavaks tegemist, peaks käesolev määrus jõustuma selle avaldamise päeval,

               ON VASTU VÕTNUD KÄESOLEVA MÄÄRUSE:

            Artikkel 1
            Määruse (EÜ) nr 1484/95 I lisa asendatakse käesoleva määruse lisas esitatud tekstiga.

            Artikkel 2
            Käesolev määrus jõustub selle Euroopa Liidu Teatajas avaldamise päeval.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 20. veebruar 2019

                  Komisjoni nimel

                  presidendi eest

                  põllumajanduse ja maaelu arengu peadirektoraadi

                  peadirektor

               Jerzy PLEWA

            (1)  ELT L 347, 20.12.2013, lk 671.

            (2)  ELT L 150, 20.5.2014, lk 1.

            (3)  Komisjoni 28. juuni 1995. aasta määrus (EÜ) nr 1484/95, millega sätestatakse täiendavate imporditollimaksude süsteemi üksikasjalikud rakenduseeskirjad ja määratakse kindlaks kodulinnuliha- ja munasektori ning ovoalbumiini kohta täiendavad imporditollimaksud ning tunnistatakse kehtetuks määrus nr 163/67/EMÜ (EÜT L 145, 29.6.1995, lk 47).

            LISA

                     „I LISA

                                 CN-kood

                                 Toote kirjeldus

                                 Tüüpiline hind
                                 (eurot/100 kg)

                                 Artiklis 3 osutatud tagatis
                                 (eurot/100 kg)

                                 Päritolu (1)

                                 0207 12 90

                                 Kana ja kuke (liigist Gallus domesticus) rümbad, nn 65 % kanarümbad, külmutatud

                                 121,0

                                 0

                                 AR

                                 0207 14 10

                                 Kana ja kuke (liigist Gallus domesticus) kondita tükid, külmutatud

                                 242,1

                                 17

                                 AR

                                 215,0

                                 26

                                 BR

                                 311,4

                                 0

                                 CL

                                 239,2

                                 18

                                 TH

                                 0207 27 10

                                 Kalkuni kondita tükid, külmutatud

                                 342,1

                                 0

                                 BR

                                 354,5

                                 0

                                 CL

                                 1602 32 11

                                 BR

                                 264,4

                                 7

                                 BR

               “

               (1)  Riikide nomenklatuur on sätestatud komisjoni 27. novembri 2012. aasta määruses (EL) nr 1106/2012, millega rakendatakse Euroopa Parlamendi ja nõukogu määrust (EÜ) nr 471/2009 (mis käsitleb ühenduse statistikat väliskaubanduse kohta kolmandate riikidega) seoses riikide ja territooriumide nomenklatuuri ajakohastamisega (ELT L 328, 28.11.2012, lk 7).


title: Komisjoni rakendusmäärus (EL) 2019/336, 27. veebruar 2019, millega muudetakse määrust (EL) nr 1141/2010 ja rakendusmäärust (EL) nr 686/2012 seoses referentliikmesriigiga 1-metüültsüklopropeeni, famoksadooni, mankotseebi, metiokarbi, metoksüfenosiidi, pirimikarbi, metüülpirimifossi ja tiaklopriidi hindamiseks (EMPs kohaldatav tekst)

text:
                  28.2.2019

                  ET

                  Euroopa Liidu Teataja

                  L 60/8

         KOMISJONI RAKENDUSMÄÄRUS (EL) 2019/336,
         27. veebruar 2019,
         millega muudetakse määrust (EL) nr 1141/2010 ja rakendusmäärust (EL) nr 686/2012 seoses referentliikmesriigiga 1-metüültsüklopropeeni, famoksadooni, mankotseebi, metiokarbi, metoksüfenosiidi, pirimikarbi, metüülpirimifossi ja tiaklopriidi hindamiseks
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artiklit 19,
         ning arvestades järgmist:

                     (1)

                     Komisjoni rakendusmäärusega (EL) nr 686/2012 (2) ja komisjoni määrusega (EL) nr 1141/2010 (3) määrati Ühendkuningriik kui referentliikmesriik teatavate taimekaitsevahendites sisalduvate toimeainete hindajaks.

                     (2)

                     29. märtsil 2017 esitas Ühendkuningriik Euroopa Liidu lepingu artikli 50 kohase teate oma kavatsuse kohta EList välja astuda. Aluslepingute kohaldamine Ühendkuningriigi suhtes lõpeb väljaastumislepingu jõustumise kuupäeval või lepingu puudumise korral kahe aasta möödumisel teate esitamisest, st 30. märtsil 2019, kui Euroopa Ülemkogu ei otsusta kokkuleppel Ühendkuningriigiga ühehäälselt seda perioodi pikendada.

                     (3)

                     Läbirääkijate vahel kokku lepitud ja Euroopa Ülemkogu poolt heaks kiidetud (Euroopa Liidu lepingu artikkel 50) väljaastumislepingu eelnõuga nähakse ette kord liidu õiguse sätete kohaldamiseks Ühendkuningriigis ja selle suhtes üleminekuperioodil ka pärast kuupäeva, mil lõpeb aluslepingute kohaldamine Ühendkuningriigis ja selle suhtes. Kui nimetatud leping jõustub, kohaldatakse taimekaitsevahendite valdkonnas kehtivaid liidu õigusakte Ühendkuningriigis ja selle suhtes üleminekuperioodi jooksul vastavalt nimetatud lepingule ning üleminekuperioodi lõppedes neid enam ei kohaldata. Kuid isegi kui EL ja Ühendkuningriik väljaastumislepingu ratifitseerivad, ei või Ühendkuningriik tegutseda üleminekuperioodil riskihindamise, uuringute, heakskiitmiste või lubade andmise eest vastutava asutusena liidu tasandil või ühiselt tegutsevate liikmesriikide tasandil, nagu on osutatud muu hulgas määruses (EÜ) nr 1107/2009.

                     (4)

                     Seepärast on vaja jaotada teistele liikmesriikidele hindamiseks need toimeained, mille puhul Ühendkuningriik on referentliikmesriik ja mille puhul ei eeldata otsust nende heakskiidu pikendamiseks enne 30. märtsi 2019. Asjaomased toimeained on 1-metüültsüklopropeen, famoksadoon, mankotseeb, metiokarb, metoksüfenosiid, pirimikarb, metüülpirimifoss ja tiaklopriid.

                     (5)

                     Kõnealune jaotus peaks tagama ülesannete ja töö ühtlase jaotamise liikmesriikide vahel.

                     (6)

                     Kuna asjaomaste toimeainete hindamine on lõppjärgus ja teha on jäänud vähe, siis ei ole kõnealuse hindamise jaoks vaja määrata kaasreferentliikmesriiki.

                     (7)

                     Rakendusmäärust (EL) nr 686/2012 ja määrust (EL) nr 1141/2010 tuleks seepärast vastavalt muuta.

                     (8)

                     Käesolevat määrust tuleks kohaldada alates 30. märtsist 2019. Juhul kui Euroopa Liidu lepingu artikli 50 lõikes 3 osutatud kaheaastast ajavahemikku pikendatakse, tuleks käesolevat määrust kohaldada alates järgmisest päevast pärast seda, kui taimekaitsevahendite valdkonnas kohaldatavad õigusaktid kaotavad kehtivuse Ühendkuningriigis ja selle suhtes, kuna vastavalt nõukogu määruse (EMÜ, Euratom) nr 1182/71 (4) artikli 4 lõikele 3 toimub teataval kuupäeval kindlaksmääratud õigusaktide teatava kuupäevaga seotud kohaldamise lõpetamine kõnealusele kuupäevale vastava päeva viimase tunni lõpus.

                     (9)

                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Rakendusmäärust (EL) nr 686/2012 muudetakse vastavalt käesoleva määruse I lisale.

            Artikkel 2
            Määrust (EL) nr 1141/2010 muudetakse vastavalt käesoleva määruse II lisale.

            Artikkel 3
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
            Seda kohaldatakse alates 30. märtsist 2019.
            Kui aga on tehtud otsus pikendada Euroopa Liidu lepingu artikli 50 lõikes 3 osutatud kaheaastast perioodi, kohaldatakse käesolevat määrust alates järgmisest päevast pärast seda, kui taimekaitsevahendite valdkonnas kohaldatavad õigusaktid kaotavad kehtivuse Ühendkuningriigis ja selle suhtes.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 27. veebruar 2019

                  Komisjoni nimel

                  president

               Jean-Claude JUNCKER

            (1)  ELT L 309, 24.11.2009, lk 1.

            (2)  Komisjoni 26. juuli 2012. aasta rakendusmäärus (EL) nr 686/2012, millega jaotatakse liikmesriikide vahel pikendamismenetluse eesmärgil hindamiseks toimeained (ELT L 200, 27.7.2012, lk 5).

            (3)  Komisjoni 7. detsembri 2010. aasta määrus (EL) nr 1141/2010, millega sätestatakse menetlus teise toimeainete rühma nõukogu direktiivi 91/414/EMÜ I lisasse kuulumise pikendamiseks ja kehtestatakse kõnealuste ainete loetelu (ELT L 322, 8.12.2010, lk 10).

            (4)  Nõukogu 3. juuni 1971. aasta määrus (EMÜ, Euratom) nr 1182/71, millega määratakse kindlaks ajavahemike, kuupäevade ja tähtaegade suhtes kohaldatavad eeskirjad (EÜT L 124, 8.6.1971, lk 1).

            I LISA
            Rakendusmääruse (EL) nr 686/2012 lisa A osa muudetakse järgmiselt:

                        a)

                        1-metüültsüklopropeeni käsitlev kanne asendatakse järgmisega:

                                    Toimeaine

                                    Referentliikmesriik

                                    Kaasreferentliikmesriik

                                    „1-metüültsüklopropeen

                                    NL“

                        b)

                        mankotseebi käsitlev kanne asendatakse järgmisega:

                                    Toimeaine

                                    Referentliikmesriik

                                    Kaasreferentliikmesriik

                                    „Mankotseeb

                                    EL“

                        c)

                        metiokarbi käsitlev kanne asendatakse järgmisega:

                                    Toimeaine

                                    Referentliikmesriik

                                    Kaasreferentliikmesriik

                                    „Metiokarb

                                    DE“

                        d)

                        metoksüfenosiidi käsitlev kanne asendatakse järgmisega:

                                    Toimeaine

                                    Referentliikmesriik

                                    Kaasreferentliikmesriik

                                    „Metoksüfenosiid

                                    SK“

                        e)

                        pirimikarbi käsitlev kanne asendatakse järgmisega:

                                    Toimeaine

                                    Referentliikmesriik

                                    Kaasreferentliikmesriik

                                    „Pirimikarb

                                    SE“

                        f)

                        metüülpirimifossi käsitlev kanne asendatakse järgmisega:

                                    Toimeaine

                                    Referentliikmesriik

                                    Kaasreferentliikmesriik

                                    „Metüülpirimifoss

                                    FR“

                        g)

                        tiaklopriidi käsitlev kanne asendatakse järgmisega:

                                    Toimeaine

                                    Referentliikmesriik

                                    Kaasreferentliikmesriik

                                    „Tiaklopriid

                                    DE“

            II LISA
            Määruse (EL) nr 1141/2010 I lisas asendatakse famoksadooni käsitlev kanne järgmisega:

                           A-veerg

                           B-veerg

                           C-veerg

                           D-veerg

                           „Famoksadoon

                           2012

                           FI

                           31. august 2012“


title: Komisjoni rakendusmäärus (EL) 2019/337, 27. veebruar 2019, millega kiidetakse heaks toimeaine mefentriflukonasool vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa (EMPs kohaldatav tekst)

text:
                  28.2.2019

                  ET

                  Euroopa Liidu Teataja

                  L 60/12

         KOMISJONI RAKENDUSMÄÄRUS (EL) 2019/337,
         27. veebruar 2019,
         millega kiidetakse heaks toimeaine mefentriflukonasool vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 13 lõiget 2,
         ning arvestades järgmist:

                     (1)

                     Ühendkuningriik sai ettevõtjalt BASF Agro B.V. 29. veebruaril 2016 määruse (EÜ) nr 1107/2009 artikli 7 lõike 1 kohase taotluse toimeaine mefentriflukonasooli heakskiitmiseks.

                     (2)

                     Vastavalt määruse (EÜ) nr 1107/2009 artikli 9 lõikele 3 teatas referentliikmesriik Ühendkuningriik 30. märtsil 2016 taotlejale, teistele liikmesriikidele, komisjonile ja Euroopa Toiduohutusametile (edaspidi „toiduohutusamet“), et taotlus on esitatud nõuetele vastavalt.

                     (3)

                     25. aprillil 2017 esitas referentliikmesriik komisjonile esialgse hindamisaruande (ja selle koopia toiduohutusametile), milles hinnatakse, kas võib eeldada, et kõnealune toimeaine vastab määruse (EÜ) nr 1107/2009 artiklis 4 sätestatud heakskiitmise kriteeriumidele.

                     (4)

                     Toiduohutusamet järgis määruse (EÜ) nr 1107/2009 artikli 12 lõikes 1 sätestatud nõudeid. Vastavalt määruse (EÜ) nr 1107/2009 artikli 12 lõikele 3 nõudis toiduohutusamet, et taotleja esitaks liikmesriikidele, komisjonile ja toiduohutusametile täiendavat teavet. Referentliikmesriik hindas täiendavat teavet ja esitas 1. veebruaril 2018 toiduohutusametile oma hinnangu ajakohastatud esialgse hindamisaruandena.

                     (5)

                     5. juulil 2018 teatas toiduohutusamet taotlejale, liikmesriikidele ja komisjonile oma järelduse (2) selle kohta, kas võib eeldada, et toimeaine mefentriflukonasool vastab määruse (EÜ) nr 1107/2009 artiklis 4 sätestatud heakskiitmise kriteeriumidele. Toiduohutusamet tegi oma järelduse üldsusele kättesaadavaks.

                     (6)

                     Seoses uute kriteeriumitega endokriinsüsteemi häireid põhjustavate omaduste kindlakstegemiseks, mis kehtestati komisjoni määrusega (EL) 2018/605 (3) ja mida hakati kohaldama alates 10. novembrist 2018, ning ühise juhisega endokriinfunktsiooni kahjustavate kemikaalide tuvastamise kohta (4) järeldatakse toiduohutusameti järelduses et on ebatõenäoline, et mefentriflukonasool oleks östrogeense, androgeense või steroidogeense toimega või kilpnääret mõjutav endokriinfunktsiooni kahjustav kemikaal. Olemasolevate tõendite alusel ja endokriinfunktsiooni kahjustavate kemikaalide tuvastamine suuniste kohaselt on pealegi ebatõenäoline, et mefentriflukonasool kahjustaks kalade endokriinfunktsiooni, võttes arvesse, et katsega ette nähtud toimemehhanismide uuringud on asjakohaselt läbi viidud. Seepärast leiab komisjon, et mefentriflukonasooli ei tule käsitada ainena, millel on endokriinseid häireid põhjustavad omadused.

                     (7)

                     12. detsembril 2018 esitas komisjon alalisele taime-, looma-, toidu- ja söödakomiteele mefentriflukonasooli kohta läbivaatamisaruande ning 25. jaanuaril 2019 määruse eelnõu mefentriflukonasooli heakskiitmise kohta.

                     (8)

                     Taotlejale anti võimalus esitada läbivaatamisaruande kohta märkusi.

                     (9)

                     Vähemalt ühe kõnealust toimeainet sisaldava taimekaitsevahendi ühe või mitme iseloomuliku kasutusviisiga seoses ning eelkõige läbivaatamisaruandes uuritud ja üksikasjalikult käsitletud kasutusviisidega seoses on kinnitust leidnud, et määruse (EÜ) nr 1107/2009 artiklis 4 sätestatud heakskiitmise kriteeriumid on täidetud.

                     (10)

                     Seepärast on asjakohane mefentriflukonasool heaks kiita.

                     (11)

                     Määruse (EÜ) nr 1107/2009 artikli 13 lõike 2 kohaselt koostoimes artikliga 6 ning teaduse ja tehnika arengut arvestades oleks siiski vaja lisada teatavad tingimused ja piirangud. Eelkõige on asjakohane nõuda kinnitavat lisateavet.

                     (12)

                     Kooskõlas määruse (EÜ) nr 1107/2009 artikli 13 lõikega 4 tuleks komisjoni rakendusmääruse (EL) nr 540/2011 (5) lisa vastavalt muuta.

                     (13)

                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Toimeaine heakskiitmine
            I lisas esitatud toimeaine mefentriflukonasool kiidetakse heaks vastavalt kõnealuses lisas sätestatud tingimustele.

            Artikkel 2
            Rakendusmääruse (EL) nr 540/2011 muutmine
            Rakendusmääruse (EL) nr 540/2011 lisa muudetakse vastavalt käesoleva määruse II lisale.

            Artikkel 3
            Jõustumine
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 27. veebruar 2019

                  Komisjoni nimel

                  president

               Jean-Claude JUNCKER

            (1)  ELT L 309, 24.11.2009, lk 1.

            (2)  EFSA (Euroopa Toiduohutusamet), 2018. Conclusion on the peer review of the pesticide risk assessment of the active substance BAS 750 F (mefentrifluconazole) („Järeldused toimeaine mefentriflukonasooli pestitsiidina kasutamise riskihindamist käsitleva vastastikuse eksperdiarvamuse kohta“). EFSA Journal, 2018;16(7):5379, 32 lk, https://doi.org/10.2903/j.efsa.2018.5379.

            (3)  Komisjoni 19. aprilli 2018. aasta määrus (EL) 2018/605, millega muudetakse määruse (EÜ) nr 1107/2009 II lisa ja sätestatakse teaduslikud kriteeriumid endokriinsüsteemi häireid põhjustavate omaduste kindlakstegemiseks (ELT L 101, 20.4.2018, lk 33).

            (4)  ECHA (Euroopa Kemikaaliamet) ja EFSA (Euroopa Toiduohutusamet) Teadusuuringute Ühiskeskuse tehnilise abiga ja koostöös järgmiste isikutega: Andersson, N., Arena, M., Auteri, D., Barmaz, S., Grignard, E., Kienzler, A., Lepper, P., Lostia, A. M., Munn, S., Parra Morte, J. M., Pellizzato, F., Tarazona, J., Terron, A. ja Van der Linden, S., 2018, „Guidance for the identification of endocrine disruptors in the context of Regulations (EU) No 528/2012 and (EC) No 1107/2009“ (Juhenddokument endokriinsüsteemi kahjustavate kemikaalide kindlakstegemiseks seoses määrustega (EL) nr 528/2012 ja (EÜ) nr 1107/2009), EFSA Journal, 2018;16(6):5311, 135 lk, https://doi.org/10.2903/j.efsa.2018.5146. ECHA-18-G-01-EN.

            (5)  Komisjoni 25. mai 2011. aasta rakendusmäärus (EL) nr 540/2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).

            I LISA

                        Tavanimetus,
                        identifitseerimisnumbrid

                        IUPACi nimetus

                        Puhtus (1)

                        Heakskiitmise kuupäev

                        Heakskiidu aegumine

                        Erisätted

                        Mefentriflukonasool
                        CASi nr: 1417782-03-6
                        CIPACi nr: ei ole määratud

                        (2RS)-2-[4-(4-klorofenoksü)-2-(trifluorometüül)fenüül]-1-(1H-1,2,4-triasool-1-üül)propaan-2-ool

                        ≥ 970 g/kg
                        Lisandi N,N-dimetüülformamiidi sisaldus tehnilises materjalis ei tohi olla üle 0,5 g/kg.
                        Lisandi tolueeni sisaldus tehnilises materjalis ei tohi olla üle 1 g/kg.
                        Lisandi 1,2,4-(1H)-triasooli sisaldus tehnilises materjalis ei tohi olla üle 1 g/kg.

                        20. märts 2019

                        20. märts 2029

                        Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse mefentriflukonasooli kohta koostatud läbivaatamisaruande järeldusi, eelkõige selle I ja II liidet.
                        Üldhindamisel peavad liikmesriigid pöörama erilist tähelepanu:

                                    —

                                    käitlejate kaitsele ja selle tagamisele, et kasutustingimustega nähtaks ette piisavad isikukaitsevahendid;

                                    —

                                    veeorganismide kaitsele.

                              Vajaduse korral hõlmavad kasutustingimused riskivähendusmeetmete võtmist, nt puhvertsoonide ja/või looduslike taimestikuribade kasutamist.
                        Taotleja esitab komisjonile, liikmesriikidele ja toiduohutusametile kinnitava teabe seoses järgmisega.

                                    1.

                                    Toodetava toimeaine tehniline kirjeldus (kaubandusliku tootmise põhjal) ja mürgisuskatsetes kasutatavate partiide vastavus kinnitatud tehnilisele kirjeldusele.

                                    2.

                                    Veetöötlemisprotsesside mõju pinna- ja põhjavees esinevate jääkide omadustele, kui pinna- või põhjavett võetakse joogiveeks.

                              Taotleja peab esitama punktis 1 osutatud teabe hiljemalt 20. märtsiks 2020 ja punktis 2 osutatud teabe kahe aasta jooksul pärast seda, kui komisjon on avalikustanud juhenddokumendi, milles käsitletakse pinna- ja põhjavees esinevatele jääkidele veetöötlemisprotsesside tulemusena avalduva mõju hindamist.

               (1)  Täiendavad andmed toimeaine identifitseerimiseks ja toimeaine omadused on esitatud läbivaatamisaruandes.

            II LISA
            Rakendusmääruse (EL) nr 540/2011 lisa B osasse lisatakse järgmine kanne:

                           Tavanimetus,
                           identifitseerimisnumbrid

                           IUPACi nimetus

                           Puhtus (1)

                           Heakskiitmise kuupäev

                           Heakskiidu aegumine

                           Erisätted

                           „132.

                           Mefentriflukonasool
                           CASi nr: 1417782-03-6
                           CIPACi nr: ei ole määratud

                           (2RS)-2-[4-(4-klorofenoksü)-2-(trifluorometüül)fenüül]-1-(1H-1,2,4-triasool-1-üül)propaan-2-ool

                           ≥ 970 g/kg
                           Lisandi N,N-dimetüülformamiidi sisaldus tehnilises materjalis ei tohi olla üle 0,5 g/kg.
                           Lisandi tolueeni sisaldus tehnilises materjalis ei tohi olla üle 1 g/kg.
                           Lisandi 1,2,4-(1H)-triasooli sisaldus tehnilises materjalis ei tohi olla üle 1 g/kg.

                           20. märts 2019

                           20. märts 2029

                           Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse mefentriflukonasooli kohta koostatud läbivaatamisaruande järeldusi, eelkõige selle I ja II liidet.
                           Üldhindamisel peavad liikmesriigid pöörama erilist tähelepanu:

                                       —

                                       käitlejate kaitsele ja selle tagamisele, et kasutustingimustega nähtaks ette piisavad isikukaitsevahendid;

                                       —

                                       veeorganismide kaitsele.

                                 Vajaduse korral hõlmavad kasutustingimused riskivähendusmeetmete võtmist, nt puhvertsoonide ja/või looduslike taimestikuribade kasutamist.
                           Taotleja esitab komisjonile, liikmesriikidele ja toiduohutusametile kinnitava teabe seoses järgmisega.

                                       1.

                                       Toodetava toimeaine tehniline kirjeldus (kaubandusliku tootmise põhjal) ja mürgisuskatsetes kasutatavate partiide vastavus kinnitatud tehnilisele kirjeldusele.

                                       2.

                                       Veetöötlemisprotsesside mõju pinna- ja põhjavees esinevate jääkide omadustele, kui pinna- või põhjavett võetakse joogiveeks.

                                 Taotleja peab esitama punktis 1 osutatud teabe hiljemalt 20. märtsiks 2020 ja punktis 2 osutatud teabe kahe aasta jooksul pärast seda, kui komisjon on avalikustanud juhenddokumendi, milles käsitletakse pinna- ja põhjavees esinevatele jääkidele veetöötlemisprotsesside tulemusena avalduva mõju hindamist.“

               (1)  Täiendavad andmed toimeaine identifitseerimiseks ja toimeaine omadused on esitatud läbivaatamisaruandes.


title: Komisjoni rakendusmäärus (EL) 2019/370, 7. märts 2019, millega muudetakse määrust (EÜ) nr 1635/2006, millega kehtestatakse nõukogu määruse (EMÜ) nr 737/90 üksikasjalikud eeskirjad, seoses Suurbritannia ja Põhja-Iiri Ühendkuningriigi väljaastumisega liidust (EMPs kohaldatav tekst)

text:
                  8.3.2019

                  ET

                  Euroopa Liidu Teataja

                  L 68/1

         KOMISJONI RAKENDUSMÄÄRUS (EL) 2019/370,
         7. märts 2019,
         millega muudetakse määrust (EÜ) nr 1635/2006, millega kehtestatakse nõukogu määruse (EMÜ) nr 737/90 üksikasjalikud eeskirjad, seoses Suurbritannia ja Põhja-Iiri Ühendkuningriigi väljaastumisega liidust
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 15. juuli 2008. aasta määrust (EÜ) nr 733/2008 kolmandatest riikidest pärinevate põllumajandustoodete imporditingimuste kohta pärast Tšernobõli tuumaelektrijaama avariid, (1) eriti selle artiklit 4,
         ning arvestades järgmist:

                     (1)

                     29. märtsil 2017 esitas Suurbritannia ja Põhja-Iiri Ühendkuningriik (edaspidi „Ühendkuningriik“) Euroopa Liidu lepingu artikli 50 kohase teate oma kavatsuse kohta EList välja astuda. Aluslepingute kohaldamine Ühendkuningriigi suhtes lõpeb väljaastumislepingu jõustumise kuupäeval, või kui lepingut ei sõlmita, kahe aasta möödumisel teate esitamisest, st 30. märtsil 2019, kui Euroopa Ülemkogu ei otsusta kokkuleppel Ühendkuningriigiga ühehäälselt seda tähtaega pikendada. Ühendkuningriigist saab siis kolmas riik.

                     (2)

                     Komisjoni määrusega (EÜ) nr 1635/2006 (2) on kehtestatud nõukogu määruse (EMÜ) nr 737/90 (3) (kolmandatest riikidest pärinevate põllumajandustoodete imporditingimuste kohta pärast Tšernobõli tuumaelektrijaama avariid) üksikasjalikud rakenduseeskirjad.

                     (3)

                     Kuna määrust (EMÜ) nr 737/90 oli korduvalt muudetud, tunnistati see määrusega (EÜ) nr 733/2008 kehtetuks.

                     (4)

                     Määruses (EÜ) nr 733/2008 on teatavatele kolmandatest riikidest pärit põllumajandustoodetele kehtestatud radioaktiivsuse lubatud piirmäärad. Samuti on selles sätestatud, et liikmesriigid peavad selliseid põllumajandustooteid enne vabasse ringlusse lubamist kontrollima, et need ei ületaks kõnealuses määruses sätestatud radioaktiivsuse piirmäärasid.

                     (5)

                     Määruse (EÜ) nr 1635/2006 kohaselt peavad liikmesriigid tagama, et Tšernobõli tuumaelektrijaama avariist mõjutatud kolmandate riikide pädevad asutused annavad välja ekspordisertifikaadid, millega tõendatakse, et tooted, mille juurde need kuuluvad, ei ületa määruses (EÜ) nr 733/2008 sätestatud lubatud piirmäärasid. Asjaomased kolmandad riigid on loetletud määruse (EÜ) nr 1635/2006 II lisas.

                     (6)

                     Radioaktiivse tseesiumi sadenemine Tšernobõli tuumaelektrijaamas 26. aprillil 1986 toimunud avarii tagajärjel mõjutas paljusid kolmandaid riike. See mõjutas ka mõningaid Ühendkuningriigi piirkondi. Kuna tseesium-137 poolestusaeg on umbes 30 aastat, väheneb saastus aeglaselt.

                     (7)

                     Teatavad põllumajandustooted, mis on pärit Tšernobõli tuumaelektrijaama avariist mõjutatud Ühendkuningriigist, võivad ikka veel olla radioaktiivse tseesiumiga saastatud.

                     (8)

                     Niipea kui lõpeb liidu õiguse kohaldamine Ühendkuningriigi suhtes ja Ühendkuningriigis, tuleb kontrollida Ühendkuningriigist pärit põllumajandustoodete radioaktiivset saastust, enne kui need liitu lubatakse.

                     (9)

                     Seepärast tuleks määruse (EÜ) nr 1635/2006 II lisa muuta, et lisada sinna Ühendkuningriik.

                     (10)

                     Võttes arvesse Ühendkuningriigi Euroopa Liidust lahkumisega seotud asjaolude kiireloomulisust, on vaja käesoleva määrusega ettenähtud meetmeid kiiresti kohaldada. Seetõttu peaks käesolev määrus jõustuma selle Euroopa Liidu Teatajas avaldamise päeval.

                     (11)

                     Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Määruse (EÜ) nr 1635/2006 II lisasse lisatakse järgmine kanne:

               „Suurbritannia ja Põhja-Iiri Ühendkuningriik“.

            Artikkel 2
            Jõustumine ja kohaldamisaeg
            Käesolev määrus jõustub Euroopa Liidu Teatajas avaldamise päeval.
            Seda kohaldatakse alates päevast, mis järgneb päevale, mil vastavalt Euroopa Liidu lepingu artikli 50 lõikele 3 lõpeb aluslepingute kohaldamine Ühendkuningriigi suhtes ja Ühendkuningriigis.
            Käesolevat määrust ei kohaldata siiski juhul, kui on täidetud üks järgmistest tingimustest:

                        a)

                        kõnealuseks kuupäevaks on jõustunud vastavalt Euroopa Liidu lepingu artikli 50 lõikele 2 Ühendkuningriigiga sõlmitud väljaastumisleping;

                        b)

                        on tehtud otsus pikendada Euroopa Liidu lepingu artikli 50 lõikes 3 osutatud kaheaastast perioodi.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 7. märts 2019

                  Komisjoni nimel

                  president

               Jean-Claude JUNCKER

            (1)  ELT L 201, 30.7.2008, lk 1.

            (2)  Komisjoni 6. novembri 2006. aasta määrus (EÜ) nr 1635/2006, millega kehtestatakse nõukogu määruse (EMÜ) nr 737/90 (kolmandatest riikidest pärinevate põllumajandustoodete imporditingimuste kohta pärast Tšernobõli tuumaelektrijaama avariid) üksikasjalikud rakenduseeskirjad (ELT L 306, 7.11.2006, lk 3).

            (3)  Nõukogu 22. märtsi 1990. aasta määrus (EMÜ) nr 737/90 kolmandatest riikidest pärinevate põllumajandustoodete imporditingimuste kohta pärast Tšernobõli tuumaelektrijaama avariid (EÜT L 82, 29.3.1990, lk 1).


title: Komisjoni rakendusmäärus (EL) 2019/506, 26. märts 2019, millega lubatakse vastavalt Euroopa Parlamendi ja nõukogu määrusele (EL) 2015/2283 lasta uuendtoiduna turule D-riboos ning muudetakse komisjoni rakendusmäärust (EL) 2017/2470 (EMPs kohaldatav tekst)

text:
                  27.3.2019

                  ET

                  Euroopa Liidu Teataja

                  L 85/11

         KOMISJONI RAKENDUSMÄÄRUS (EL) 2019/506,
         26. märts 2019,
         millega lubatakse vastavalt Euroopa Parlamendi ja nõukogu määrusele (EL) 2015/2283 lasta uuendtoiduna turule D-riboos ning muudetakse komisjoni rakendusmäärust (EL) 2017/2470
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 25. novembri 2015. aasta määrust (EL) 2015/2283, mis käsitleb uuendtoitu, millega muudetakse Euroopa Parlamendi ja nõukogu määrust (EL) nr 1169/2011 ning tunnistatakse kehtetuks Euroopa Parlamendi ja nõukogu määrus (EÜ) nr 258/97 ja komisjoni määrus (EÜ) nr 1852/2001, (1) eriti selle artiklit 12,
         ning arvestades järgmist:

                     (1)

                     Määruses (EL) 2015/2283 on sätestatud, et liidus võib turule lasta ainult loa saanud ja liidu loetellu kantud uuendtoitu.

                     (2)

                     Kooskõlas määruse (EL) 2015/2283 artikliga 8 on vastu võetud komisjoni rakendusmäärus (EL) 2017/2470, (2) millega on kehtestatud liidus lubatud uuendtoitude loetelu.

                     (3)

                     Määruse (EL) 2015/2283 artikli 12 kohaselt peab komisjon tegema otsuse uuendtoidu lubamise ja liidu turule laskmise ning liidu loetelu ajakohastamise kohta.

                     (4)

                     Äriühing Bioenergy Life Science, Inc. (edaspidi „taotleja“) esitas 17. märtsil 2008 Ühendkuningriigi pädevale asutusele taotluse D-riboosi liidus turule laskmiseks toidu uuendkoostisosana Euroopa Parlamendi ja nõukogu määruse (EÜ) nr 258/97 (3) artikli 1 lõike 2 punkti d tähenduses. Taotluse kohaselt soovitakse uuendtoitu kasutada mitmesugustes toitudes, sealhulgas meditsiinilisel näidustusel kasutamiseks ettenähtud toidus ning kehakaalu alandamiseks ette nähtud päevase toidu asendajates, ja toidulisandites, kusjuures sihtrühm on täiskasvanud ja üle 14-aastased noorukid.

                     (5)

                     Ühendkuningriigi pädev asutus palus lisateavet, et kõrvaldada reproduktiivtoksilisuse uuringust tulenevad kahtlused. 2013. aasta novembris esitas taotleja Ühendkuningriigi pädevale asutusele läbivaadatud toimiku.

                     (6)

                     Määruse (EL) 2015/2283 artikli 35 lõike 1 kohaselt käsitatakse uuendtoidu liidus turule laskmise iga taotlust, mis on esitatud liikmesriigile kooskõlas määruse (EÜ) nr 258/97 artikliga 4 ja mille kohta ei ole tehtud lõplikku otsust enne 1. jaanuari 2018, määruse (EL) 2015/2283 kohaselt esitatud taotlusena.

                     (7)

                     Taotlus D-riboosi uuendtoiduna liidus turule laskmiseks esitati liikmesriigile kooskõlas määruse (EÜ) nr 258/97 artikliga 4 ning see vastab ühtlasi määruses (EL) 2015/2283 sätestatud nõuetele.

                     (8)

                     Ühendkuningriigi pädev asutus esitas 23. veebruaril 2016 esialgse hindamisaruande. Kõnealuses aruandes jõudis asutus järeldusele, et D-riboos vastab määruse (EÜ) nr 258/97 artikli 3 lõikes 1 sätestatud toidu uuendkoostisosa kriteeriumidele.

                     (9)

                     Komisjon edastas esialgse hindamisaruande 17. mail 2016 teistele liikmesriikidele. Teised liikmesriigid esitasid määruse (EÜ) nr 258/97 artikli 6 lõike 4 esimeses lõigus sätestatud 60-päevase ajavahemiku jooksul põhjendatud vastuväiteid eelkõige seoses sellega, et puuduvad andmed D-riboosi koguse kohta, mida tuleb tarbida tavalise toitumise osana, samuti puuduvad sellised pikaajalised uuringud, milles analüüsitakse suurte D-riboosi koguste mõju ja väikelaste kokkupuute madalat ohutuspiiri.

                     (10)

                     Võttes arvesse teiste liikmesriikide esitatud vastuväiteid, pidas komisjon 19. mail 2017 nõu Euroopa Toiduohutusametiga (edaspidi „toiduohutusamet“), paludes ametil viia läbi D-riboosi kui toidu uuendkoostisosa täiendava hindamise vastavalt määrusele (EÜ) nr 258/97.

                     (11)

                     Hilisemas taotluses, mis esitati 2. märtsil 2018, soovis taotleja komisjonilt konfidentsiaalsete andmete kaitsmist taotluse toetuseks esitatud mitme uuringu puhul, milleks olid täpsemalt rottide peal läbi viidud D-riboosi suukaudse embrüotoksilisuse/teratogeensuse uuring (4) ning rottide peal läbi viidud subkroonilise (13 nädalat) suukaudse toksilisuse uuring (5).

                     (12)

                     Toiduohutusamet võttis 18. aprillil 2018 vastu teadusliku arvamuse „Scientific Opinion on the safety of D-ribose as a novel food“ („Teaduslik arvamus D-riboosi kui uuendtoidu ohutuse kohta“) (6). Arvamus on kooskõlas määruse (EL) 2015/2283 artiklis 11 sätestatud nõuetega.

                     (13)

                     Toiduohutusamet leidis oma arvamuses, et D-riboos ei ole taotleja kavandatud kasutuse ja kasutuskoguste juures ohutu, sest tarbitav kogus ületab ohutuks peetavat kogust, mis on 36 mg kehamassi kilogrammi kohta päevas. Toiduohutusamet tegi kindlaks, et rottide peal läbi viidud D-riboosi suukaudse embrüotoksilisuse/teratogeensuse uuringu ning rottide peal läbi viidud subkroonilise (13 nädalat) suukaudse toksilisuse uuringu andmed olid aluseks D-riboosi ohutuse hindamisele. Seepärast leidis toiduohutusamet, et ilma rottide peal läbi viidud D-riboosi suukaudse embrüotoksilisuse/teratogeensuse uuringu ning rottide peal läbi viidud subkroonilise (13 nädalat) suukaudse toksilisuse uuringu andmeteta ei oleks olnud võimalik teha järeldusi D-riboosi ohutuse kohta.

                     (14)

                     Võttes arvesse toiduohutusameti arvamust, muutis taotleja 22. augustil 2018 oma taotlust, jättes välja mõned algses taotluses esitatud toidukategooriad ja vähendades D-riboosi allesjäävate kasutuste piirnorme, et leevendada ohutusprobleeme. Euroopa Komisjoni taotlusel paluti toiduohutusametil 4. septembril 2018 läbi viia D-riboosi täiendav ohutushinnang, võttes arvesse taotleja esitatud uusi kavandatud kasutusi ja kasutuskoguseid. 24. oktoobril 2018 jõudis toiduohutusamet oma läbivaadatud arvamuses D-riboosi ohutuse kohta (7) järeldusele, et D-riboos on uutel kavandatud kasutustingimustel üldelanikkonnale ohutu. Arvamus on kooskõlas määruse (EL) 2015/2283 artiklis 11 sätestatud nõuetega.

                     (15)

                     Kõnealuses arvamuses on esitatud piisavalt tõendeid selle kohta, et D-riboos, mida kasutatakse teraviljabatoonide, valikpagaritoodete, šokolaadist kondiitritoodete, piimapõhiste jookide, eelkõige sportlastele intensiivsest lihaste tööst tingitud energiakao korvamiseks ette nähtud jookide, isotooniliste ja energiajookide, kehakaalu alandamiseks ettenähtud toidukorra asendajate (joogid ja batoonid), eelkõige sportlastele intensiivsest lihaste tööst tingitud energiakao korvamiseks ette nähtud batoonide, suhkrurikaste kondiitritoodete ning tee ja taime-, puuvilja- ja marjateede koostisosana, on kavandatud kasutuse ja kasutuskoguste juures kooskõlas määruse (EL) 2015/2283 artikli 12 lõikega 1.

                     (16)

                     Toiduohutusameti arvamusele tuginedes palus komisjon taotlejal esitada täiendava selgituse põhjenduse kohta, mis oli esitatud seoses kõnealuste uuringute andmete kaitse ja neile uuringutele viitamise ainuõiguse taotlemisega, nagu on osutatud määruse (EL) 2015/2283 artikli 26 lõike 2 punktides a ja b.

                     (17)

                     Ühtlasi on taotleja kinnitanud, et talle kuulusid taotluse esitamise ajal siseriikliku õiguse alusel kõnealuste uuringute andmete omandiõigused ja nende uuringute ainuõigus ning seepärast ei ole kõnealuste uuringute tulemused kolmandate isikute jaoks seaduslikult kättesaadavad ega kasutatavad. Komisjon on hinnanud kogu taotleja esitatud teavet ning leiab, et taotleja on piisavalt tõendanud vastavust määruse (EL) 2015/2283 artikli 26 lõike 2 nõuetele.

                     (18)

                     Seega, nagu on ette nähtud määruse (EL) 2015/2283 artikli 26 lõikega 2, ei tohiks taotleja kasutada toimikus sisalduvaid rottide peal läbi viidud D-riboosi suukaudse embrüotoksilisuse/teratogeensuse uuringu ning rottide peal läbi viidud subkroonilise (13 nädalat) suukaudse toksilisuse uuringu andmeid, ilma milleta ei oleks toiduohutusamet saanud D-riboosi hinnata, viie aasta jooksul alates käesoleva määruse jõustumise kuupäevast ühegi järgneva taotleja hüvanguks. Seepärast tuleks viie aasta jooksul võimaldada käesoleva määruse alusel D-riboosi turule lasta üksnes taotlejal.

                     (19)

                     Kõnealuse uuendtoidu loa ja taotleja toimikus sisalduvale rottide peal läbi viidud D-riboosi suukaudse embrüotoksilisuse/teratogeensuse uuringule ning rottide peal läbi viidud subkroonilise (13 nädalat) suukaudse toksilisuse uuringule viitamise ainuõiguse andmisega üksnes taotlejale ei takistata siiski teisi taotlejaid esitamast sama toidu uuendkoostisosa turulelaskmiseks loataotlust, mis põhineb käesoleva määruse kohaselt loa andmist toetaval seaduslikult hangitud teabel.

                     (20)

                     Kui D-riboosi sisaldavat toitu tarbitakse koos D-riboosi sisaldavate toidulisanditega, ei tohi ületada selle lubatud annust. Seetõttu on vaja teavitada tarbijaid nõuetekohase märgisega.

                     (21)

                     Seetõttu tuleks määruse (EL) 2017/2470 lisa vastavalt muuta.

                     (22)

                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1

               1.   Käesoleva määruse lisas kirjeldatud D-riboos lisatakse liidus lubatud uuendtoitude loetellu, mis on kehtestatud rakendusmäärusega (EL) 2017/2470.

               2.   Viie aasta jooksul alates käesoleva määruse jõustumise kuupäevast võib lõikes 1 osutatud uuendtoitu lasta liidus turule üksnes järgmine esmataotleja:

                           äriühing: Bioenergy Life Science, Inc.

                           aadress: 13840 Johnson St. NE, Minneapolis, Minnesota, 55304, USA,

                     välja arvatud juhul, kui mõni hilisem taotleja saab kõnealuse uuendtoidu jaoks loa käesoleva määruse artikli 2 kohaselt kaitstud andmetele osutamata või äriühingu Bioenergy Life Science, Inc. nõusolekul.

               3.   Lõikes 1 osutatud kanne liidu loetelus hõlmab käesoleva määruse lisas sätestatud kasutustingimusi ja märgistamisnõudeid.

            Artikkel 2
            Taotlustoimikus esitatud uuringuandmeid, mille alusel toiduohutusamet hindas artiklis 1 osutatud uuendtoitu ja mis taotleja väitel vastavad määruse (EL) 2015/2283 artikli 26 lõikes 2 sätestatud nõuetele, ei kasutata viie aasta jooksul alates käesoleva määruse jõustumise kuupäevast äriühingu Bioenergy Life Science, Inc. nõusolekuta ühegi järgneva taotleja hüvanguks.

            Artikkel 3
            Rakendusmääruse (EL) 2017/2470 lisa muudetakse vastavalt käesoleva määruse lisale.

            Artikkel 4
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 26. märts 2019

                  Komisjoni nimel

                  president

               Jean-Claude JUNCKER

            (1)  ELT L 327, 11.12.2015, lk 1.

            (2)  Komisjoni 20. detsembri 2017. aasta rakendusmäärus (EL) 2017/2470, millega vastavalt Euroopa Parlamendi ja nõukogu määrusele (EL) 2015/2283 uuendtoidu kohta kehtestatakse liidu uuendtoitude loetelu (ELT L 351, 30.12.2017, lk 72).

            (3)  Euroopa Parlamendi ja nõukogu 27. jaanuari 1997. aasta määrus (EÜ) nr 258/97 uuendtoidu ja toidu uuendkoostisosade kohta (EÜT L 43, 14.2.1997, lk 1).

            (4)  TNO aruanne V2657 äriühingule Bioenergy Science, Inc., detsember 2005 (avaldamata).

            (5)  TNO aruanne V99.115 äriühingule Bioenergy Science, Inc., detsember 2005 (avaldamata).

            (6)  EFSA Journal (2018); 16(5):5265.

            (7)  EFSA Journal (2018); 16(12):5485.

            LISA
            Rakendusmääruse (EL) 2017/2470 lisa muudetakse järgmiselt.

                        1)

                        Tabelisse 1 („Lubatud uuendtoidud“) lisatakse järgmine viimane veerg:
                        „Andmekaitse“

                        2)

                        Tabelisse 1 („Lubatud uuendtoidud“) lisatakse tähestikulises järjekorras järgmine kanne:

                                    Lubatud uuendtoit

                                    Uuendtoidu kasutamise tingimused

                                    Täiendavad märgistamise erinõuded

                                    Muud nõuded

                                    Andmekaitse

                                    „D-riboos

                                       Määratud toidugrupp

                                       Piirnorm

                                    Uuendtoidu nimetus seda sisaldava toiduaine märgistusel on „D-riboos“.
                                    D-riboosi sisaldavate toidulisandite märgistusel peab olema märge, et D-riboosi sisaldavaid toidulisandeid ei tohiks kasutada, kui samal päeval tarbitakse muud toitu, kuhu on lisatud D-riboosi.

                                    Luba antud 16. aprillil 2019. Käesolev kanne põhineb määruse (EL) 2015/2283 artikli 26 kohaselt kaitstud konfidentsiaalsetel teaduslikel tõenditel ja teadusandmetel.
                                    Taotleja: Bioenergy Life Science, Inc., 13840 Johnson St. NE, Minneapolis, Minnesota, 55304, USA. Andmekaitseperioodi vältel võib uuendtoitu D-riboosi liidus turule lasta üksnes Bioenergy Life Science, Inc., välja arvatud juhul, kui mõni hilisem taotleja saab kõnealuse uuendtoidu jaoks loa määruse (EL) 2015/2283 artikli 26 kohaselt kaitstud konfidentsiaalsetele teaduslikele tõenditele või teadusandmetele osutamata või Bioenergy Life Science, Inc. nõusolekul.
                                    Andmekaitse aegumiskuupäev: 16. aprill 2024.“

                                    Teraviljabatoonid

                                    0,20 g/100 g

                                    Valikpagaritooted

                                    0,31 g/100 g

                                    Šokolaadist kondiitritooted (välja arvatud šokolaadibatoonid)

                                    0,17 g/100 g

                                    Piimapõhised joogid (välja arvatud linnasejoogid ja kokteilid)

                                    0,08 g/100 g

                                    Eelkõige sportlastele intensiivsest lihaste tööst tingitud energiakao korvamiseks ette nähtud joogid, isotoonilised ja energiajoogid

                                    0,80 g/100 g

                                    Eelkõige sportlastele intensiivsest lihaste tööst tingitud energiakao korvamiseks ette nähtud batoonid

                                    3,3 g/100 g

                                    Toidukorra toidu asendaja kehakaalu alandamise eesmärgil (joogina)

                                    0,13 g/100 g

                                    Toidukorra toidu asendaja kehakaalu alandamise eesmärgil (batoonina)

                                    3,30 g/100 g

                                    Suhkrurikkad kondiitritooted

                                    0,20 g/100 g

                                    Tee ning taime-, puuvilja- ja marjateed (vees lahustatava pulbrina)

                                    0,23 g/100 g

                        3)

                        Tabelisse 2 („Spetsifikatsioonid“) lisatakse tähestikulises järjekorras järgmine kanne:

                                    Lubatud uuendtoit

                                    Spetsifikatsioon

                                    „D-riboos

                                       Kirjeldus

                                    D-riboos on aldopentooside hulka kuuluv monosahhariid, mis saadakse transketolaasi defitsiidiga Bacillus subtilis'e tüve abil fermentimise teel.
                                    Keemiline valem: C5H10O5

                                    CASi nr: 50–69-1
                                    Molekulmass: 150,13 Da

                                       Omadused/koostis

                                    Välimus: Kuiv pulbrilise tekstuuriga, valge kuni kahvatukollane
                                    Eripöörang [α]D
                                       25: – 19,0° kuni – 21,0°
                                    D-riboosi puhtus (% kuivainest):
                                    -HPLC/RI (*1) Meetod 98,0–102,0 %
                                    Tuhk: < 0,2 %
                                    Massikadu kuivatamisel (niiskus): < 0,5 %
                                    Lahuse selgus: ≥ 95 % läbilaskvus

                                       Raskmetallid

                                    Plii: ≤ 0,1 mg/kg
                                    Arseen: ≤ 0,1 mg/kg
                                    Kaadmium: ≤ 0,1 mg/kg
                                    Elavhõbe: ≤ 0,1 mg/kg

                                       Mikrobioloogilised kriteeriumid

                                    Bakterite üldarv: ≤ 100 CFU (*2)/g
                                    Pärmseened: ≤ 100 CFU/g
                                    Hallitusseened: ≤ 100 CFU/g
                                    Koliformsed bakterid: ≤ 10 CFU/g

                                       Salmonella sp.: ei ole 25 grammis tuvastatav

               (*1)  HPLC/RI: Kõrgefektiivne vedelikkromatograafia murdumisnäitajadetektoriga.

               (*2)  CFU: kolooniat moodustav üksus.“


title: Komisjoni rakendusmäärus (EL) 2019/507, 26. märts 2019, millega muudetakse 297. korda nõukogu määrust (EÜ) nr 881/2002, millega kehtestatakse teatavad eripiirangud organisatsioonidega ISIL (Daesh) ja Al-Qaida seotud teatavate isikute ja üksuste vastu

text:
                  27.3.2019

                  ET

                  Euroopa Liidu Teataja

                  L 85/16

         KOMISJONI RAKENDUSMÄÄRUS (EL) 2019/507,
         26. märts 2019,
         millega muudetakse 297. korda nõukogu määrust (EÜ) nr 881/2002, millega kehtestatakse teatavad eripiirangud organisatsioonidega ISIL (Daesh) ja Al-Qaida seotud teatavate isikute ja üksuste vastu
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 27. mai 2002. aasta määrust (EÜ) nr 881/2002, millega kehtestatakse teatavad eripiirangud organisatsioonidega ISIL (Daesh) ja Al-Qaida seotud teatavate isikute ja üksuste vastu, (1) eriti selle artikli 7 lõike 1 punkti a ja artikli 7a lõiget 1,
         ning arvestades järgmist:

                     (1)

                     Määruse (EÜ) nr 881/2002 I lisas on esitatud nende isikute, rühmituste ja üksuste loetelu, kelle rahalised vahendid ja majandusressursid nimetatud määruse alusel külmutatakse.

                     (2)

                     22. märtsil 2019 otsustas ÜRO Julgeolekunõukogu sanktsioonide komitee teha uue kande nende isikute, rühmituste ja üksuste loetellu, kelle suhtes tuleks kohaldada rahaliste vahendite ja majandusressursside külmutamist. Seega tuleks määruse (EÜ) nr 881/2002 I lisa vastavalt muuta,

               ON VASTU VÕTNUD KÄESOLEVA MÄÄRUSE:

            Artikkel 1
            Määruse (EÜ) nr 881/2002 I lisa muudetakse vastavalt käesoleva määruse lisale.

            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 26. märts 2019

                  Komisjoni nimel

                  presidendi eest

                  välispoliitika vahendite talituse direktor

            (1)  EÜT L 139, 29.5.2002, lk 9.

            LISA
            Määruse (EÜ) nr 881/2002 I lisas lisatakse pealkirja „Juriidilised isikud, rühmitused ja üksused“ alla järgmine kanne:

               „Tariq Gidar Group (TGG) (teiste nimedega a) Tehrik-e-Taliban-Tariq Gidar Group, b) TTP-Tariq Gidar Group, c) Tehreek-i-Taliban Pakistan Geedar Group, d) TTP Geedar Group, e) Tariq Geedar Group, f) Commander Tariq Afridi Group, g) Tariq Afridi Group, h) Tariq Gidar Afridi Group, i) The Asian Tigers). Aadress: (Afghanistani/Pakistani piiriala). Muu teave: organisatsioonist Tehrik-e Taliban Pakistan (TTP) eraldunud rühmitus. Rühmitus loodi 2007. aastal Pakistanis Föderaalselt Hallatavatel Hõimualadel Darra Adam Khel'is. Artikli 7d lõike 2 punktis i osutatud kuupäev: 22.3.2019.“